wickkiey/tamil-wikipedia-chunked huggingface dataset:
# ஐதர் அலியேவ் தனிநபர் வழிபாடு

அதிபர் ஐதர் அலியேவ்]]  
அசர்பைஜானின் முன்னாள் அதிபர் ஐதர் அலியேவ்வின் ஆளுமை வழிபாடு** இதனை **ஐதரிசம்*' என்றும் அழைப்பர். ,ஐதர் அலியேவ் முன்னாள் சோவியத் ஒன்றியத்தின் அரசியல் குழு உறுப்பினராகவும், சோவியத் அசர்பைஜானின் தலைவராக 1969 முதல் 1987 முடிய இருந்தார். சோவியத் ஒன்றியம் சிதறிய பிறகு 1993ல் ஐதர் அலியேவ் அசர்பைஜானின் சர்வாதிகார அதிபர் ஆனார். பின்னர் அவர் குடும்பம் மற்றும் குல உறுப்பினர்கள், எண்ணெய் வருவாய் வளத்தின் மீது அதிக நம்பிக்கையுடன் ஒரு சர்வாதிகார அமைப்பை கவனமாக வடிவமைக்கத் தொடங்கினர்.ஐதர் அலியேவ் அஜர்பைஜானின் *தேசியத் தலைவர்'' எனக் குறிப்பிடப்படுகிறார்.  
1993ல் அசர்பைஜான் அதிபரான ஐதர் அலியேவ், 1993ல் தனது இறப்பு வரை அரசியல் மற்றும் சமூகத்தில் வழிபாட்டுக்குரியவராக விளங்கினார். ஐதர் அலியேவ்வின் இறப்பிற்குப் பின்னர் அவரது மகன் இல்ஹாம் அலியேவ் 1993ல் அசர்பைஜான் அதிபராக பொறுப்பேற்றார்.  
ஐதர் அலியேவ் மனித உரிமைகளை மீறுவதாகவும், அஜர்பைஜானில் ஒரு எதேச்சதிகார அமைப்பை உருவாக்குவதாகவும் நீண்ட காலமாக குற்றம் சாட்டப்பட்டார். பல விமர்சகர்கள் இவரது ஆட்சியை சர்வாதிகார ஆட்சியாக வகைப்படுத்தினர். அவரது ஆளுமை வழிபாட்டு முறையை சோவியத் ஒன்றியத்தின் அதிபர் ஜோசப் ஸ்டாலினுடன் ஒப்பிடப்பட்டது. அஜர்பைஜானில் தொலைக்காட்சி மற்றும் பத்திரிகை தணிக்கை செய்யப்படுகிறது.[10] 2003 இல் இல்ஹாம் அலியேவ் அவரது தந்தையின் வாரிசாக நியமிக்கப்பட்டார்.  
ஐதர் அலியேவ்வின் சர்வாதிகார ஆட்சியில், மக்களிடத்தில் ஆளுமை வழிபாட்டை ஏற்பாடு செய்துள்ளார். நாடு முழுவதும் உள்ள ஒவ்வொரு அலுவலகத்திலும் அசர்பைஜான் அதிபர் ஐதர் அலியேவ் உருவப் படங்கள் கட்டாயமாக வைத்து வழிபடப்பட்டது. "மக்களின் ஒளிரும் மகன்" என்ற தலைப்புடன் கூடிய ஐதர் அலியேவின் ஓவியங்கள், அற்புதமான புத்துணர்ச்சி பெற்ற சிவப்பு மற்றும் மஞ்சள் ஒளிக் கதிர்களை வெளியிடுவதைக் காட்டுகின்றது. எண்பது வயதான ஐதர் அலியேவ் புற்றுநோயால் பாதிக்கப்பட்டதால், தனது மகன் இல்ஹாம் அலியோவ்வை அடுத்த அசர்பைஜான் அதிபராக நியமித்தார்.  
ஐதர் அலியேவ் ஜோசப் ஸ்டாலின் அரசியல் பாரம்பரியத்தின் கடைசி பிரதிநிதியாக இருந்தார். அஜர்பைஜான் மக்களிடையே பயங்கரமான அனுபவங்களை அவர் வெளிப்படுத்தினார்.  
அசர்பைஜான் தலைநகரான பக்கூ நகரத்தின் மையத்தில் ஒரு சுவரொட்டியில் அஜர்பைஜானின் முன்னாள் அதிபரான ஐதர் அலியேவ் மற்றும் தற்போதைய அதிபரான இல்ஹோம் அலியேவ் உருவப்படங்களை காட்டுகிறது. மேலும் விமான நிலையம், பள்ளிகள் மற்றும் தொழிற்சாலைகளுக்கு அதிபர் ஐதர் அலியேவ் பெயரிடப்பட்டது. அவரது மார்பளவு சிலைகள் பொது கட்டிடங்களில் நிறுவப்பட்டது. என் முதல் உள்ளுணர்வு, எப்போதும் இருக்கும் ஓவியங்கள் அவருடைய வாரிசுக்கு ஒரு சிறிய விஷயமாகவே இருந்தது.  
2001ஆம் ஆண்டில் பத்திரிகையாளர்கள் ஐதர் அலியேவிடம் அவரது ஆளுமை வழிபாட்டு முறையைப் பற்றி கேட்டபோது, மக்கள் என்னை நேசிக்கிறார்கள். அதற்கு என்னால் எதுவும் செய்ய முடியாது என்றார்.
# ஐதர் அலியேவ் தனிநபர் வழிபாடு

## ஐதர் அலியேவின் பெயரிடப்பட்ட இடங்கள்

நகரம் ஜார்ஜியா]]
- ஹெய்டர் அலியேவ் கலாச்சார மையம்
- தலைநகரம் பக்கூவில் உள்ள ஐதர் அலியேவ் சர்வதேச விமான நிலையம்
- ஜார்ஜியா நாட்டின் திபிலீசியில் உள்ள ஐதர் அலியேவ் பூங்கா
- அஜர்பைஜானில் உள்ள ஒவ்வொரு நகரத்திலும் ஐதர் அலியேவ் பெயரிடப்பட்ட தெருவைக் கொண்டுள்ளது. இதில் தலைநகர் பக்கூவின் மையப் பாதைகளில் ஒன்று. அதிகாரப்பூர்வ தகவல்களின்படி, அஜர்பைஜானில் 60 ஐதர் அலியேவ் அருங்காட்சியகங்கள் மற்றும் மையங்கள் உள்ளன.
# ஐதர் அலியேவ் தனிநபர் வழிபாடு

## ஐதர் அலியேவின் பெயரிடப்பட்ட இடங்கள்

### ஐதர் அலியேவ் பெயரிடப்பட்ட பிற இடங்கள்

- பக்கூ சர்வதேச விமான நிலையம், 10 மார்ச் 2004 அன்று ஐதர் அலியேவ் பெயரிடப்பட்டது.
- ஐதர் அலியேவ் விளையாட்டு மற்றும் கண்காட்சி வளாகம், பக்கூ
- பக்கூவில் உள்ள தேசிய பாதுகாப்பு அகாடமி அமைச்சகம்
- ஐதர் அலியேவ் கலாச்சார மையம்
- பக்கூவில் உள்ள ஐதர் மசூதி (2014 இல் திறக்கப்பட்டது)
- பக்கூ எண்ணெய் சுத்திகரிப்பு நிலையம்
- ஐதர் அலியேவ் ஜார்ஜியா-அஜர்பைஜான் மனிதாபிமான பல்கலைக்கழகம், ஜார்ஜியாவின் மார்னியூலியில் உள்ள ஒரு சுயாதீன பல்கலைக்கழகம் (2008 இல் திறக்கப்பட்டது)[22]
ஐதர் அலியேவ் அசர்பைஜானின் தேசியத் தலைவராகக் கொண்டாடப்படுகிறார்.
# ஐதர் அலியேவ் தனிநபர் வழிபாடு

## இதனையும் காண்க

- ஐதர் அலியேவ்
- ஹெய்டர் அலியேவ் கலாச்சார மையம்
- தனிநபர் வழிபாடு
# ஐதர் அலியேவ்

**கைதார் அலீயெவ்** (*Heydar Alirza oghlu Aliyev*; ; 10 மே 1923 – 12 திசம்பர் 2003) அசர்பைஜான் அரசியல்வாதி ஆவார். இவர் அசர்பைஜானின் அரசுத்தலைவராக அக்டோபர் 1993 முதல் அக்டோபர் 2003 வரை பதவியில் இருந்தார். இவர் சோவியத் ஒன்றியம், அசர்பைஜான் சோவியத் குடியரசின் கேஜிபி உயர் அதிகாரியாக 1941 முதல் 1969 வரை 28 ஆண்டுகளும், சோவியத் ஒன்றியத்தின் முதலாவது துணைப் பிரதமராக 1982 முதல் 1987 வரை 6 ஆண்டுகளும் பணியாற்றினார். இவர் அசர்பைஜான் மக்களால் கொண்டாடப்படுகிறார். இவரது மறைவிற்குப் பின்னர் இவரது மகன் இல்ஹாம் அலியேவ் தற்போது அசர்பைஜானின் அரசுத்தலைவராக உள்ளார்.
# ஐதர் அலியேவ்

## இதனையும் காண்க

- ஐதர் அலியேவ் தனிநபர் வழிபாடு
- ஹெய்டர் அலியேவ் கலாச்சார மையம்
# ஆடு வாகனம்

**ஆடு வாகனம்** என்பது இந்து சமயத்தில் பல கடவுள்களுக்கு வாகனமாக உள்ளது. கௌமார முழுமுதற் கடவுளான முருகப்பெருமான் வாகனமாக கோயில்களில் ஆடு வாகனம் உலா செல்ல பயன்படுத்தப்படுகிறது. அக்னி, துர்க்கை அம்மன் ஆகியோருக்கு ஆடு வாகனமாக புராணங்களில் கூறப்படுகிறது.
# ஆடு வாகனம்

## வாகன அமைப்பு

ஆடு வாகனமானது நின்ற நிலையில் உள்ளது. வாகனத்தின் மேல் உற்சவரை அமர்த்த ஏதுவாக தாங்கு பலகை அமைக்கப்படுகிறது.
# ஆடு வாகனம்

## ஆடு வாகன காரணம்

அந்தணர், இந்திரன், அருந்தவர், அரன், அரி ஆகியோர் சிவபெருமானுக்காக பூமியில் இடத்தை தேர்ந்தெடுத்து யாகம் செய்தனர். அந்தணர்கள் கவனக்குறைவால் மந்திர உச்சரிப்பு மாறுபட்டது. உடனே யாகத்திலிருந்து செவ்வானம் போன்ற நிறத்துடன் ஓர் ஆட்டுக் கடா எழுந்தது. எதிர்வந்தோரை கொன்றது. வானத்திற்கு பறந்து சந்திரனின் தேரை உடைத்தது, பிரம்மலோகம் போன்ற இடங்களில் ஆட்டுக்கிடாவை கண்டு அஞ்சினர்.  
தங்களை காக்க வேண்டும் என கயிலாயத்தில் முருகப்பெருமானிடம் முறையிட்டனர். முருகப்பெருமான் வீரபத்திரரிடம் ஆட்டுக்கிடாவை பிடித்துவர சொன்னார். வீரபத்திரர் சென்று ஆட்டுகிடாவை பிடித்து முருகனிடம் தந்தார்.  
:நெருப்பில் உதித்து அங்கண் புவனம் அழித்துலவும்
:செங்கட் சிடா அதனை சென்று சென்று கொணர்ந்து
:அதன் மீது இவர்ந்து எண்திக்கும் விளையாடும் நாதா.
:- கந்தர் கலி வெண்பா.
# ஆடு வாகனம்

## கோயில்களில் உலா நாட்கள்

- திருத்தணி முருகன் கோயிலில் மாசி மாத பிரம்மோற்சவ விழாவில் ஆட்டுக்கிடாய் வாகனத்தில் முருகப்பெருமான் உலா வருகிறார்.
- மயிலம் சுப்பிரமணிய சுவாமி கோயிலில் பங்குனி உத்திர விழாவில் ஆட்டுக்கிடாய் வாகனம் பயன்படுத்தப்படுகிறது.
# ஆடு வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- பரங்கி நாற்காலி வாகனம்
- புருசா மிருக வாகனம்
# பெத்தோங், தாய்லாந்து

**பெத்தோங்** (மலாய்: *Betong*; ஆங்கிலம்: *Betong* அல்லது *Betung*; தாய்: เบตง; bēː.tōŋ; சீனம்: 勿洞) என்பது தெற்கு தாய்லாந்தில், மலேசியா-தாய்லாந்து எல்லைக்கு அருகில் உள்ள ஒரு நகரமாகும். இந்த நகரம் பாங்காக்கிற்கு தெற்கே 1,590 கி.மீ. தொலைவில் உள்ளது. மேலும் 2023-ஆம் ஆண்டு புள்ளிவிவரங்களின்படி 29,935 மக்கள் தொகையைக் கொண்டுள்ளது.  
இந்த நகரம் தாய்லாந்தின் தெற்கு முனை நகரமாக இருந்தாலும், மலேசிய மாநிலமான பேராக் மாநிலத்தின் எல்லையில், மிக அருகாமையில் அமைந்து இருப்பதால், மலேசியச் சுற்றுலாப் பயணிகளின் இடையே மிகவும் பிரபலமாக உள்ளது.  
பெத்தோங் நகரம், யாலா (*Yala*) நகரத்தில் இருந்து 140 கி.மீ. தொலைவில் உள்ளது. இந்த நகரம் மலேசிய மாநிலங்களான பேராக் மற்றும் கெடா மாநிலங்களுடன் எல்லையைக் கொண்டுள்ளது. மேலும் இது மலேசியர்களுக்கான பிரபலமான சுற்றுலா தலங்களில் ஒன்றாகவும் விளங்குகிறது.
# பெத்தோங், தாய்லாந்து

## நிலவியல்

நிலவியல் அடிப்படையில் பெத்தோங் நகரம் ஒரு பள்ளத்தாக்குப் பகுதியில் அமைந்துள்ளது. தொலைவில் இருந்து பார்க்கும் போது மலைகளால் சூழப்பட்ட ஒரு குளம் போல் தெரியும். பெத்தோங்கின் மையப் பகுதியில் உள்ள முக்கியமான இடம், பெத்தோங் கால்வாய் (*Betong Canal*) ஆகும்.  
இந்தக் கால்வாய் மேற்கில் இருந்து கிழக்கு நோக்கிப் பாய்ந்து பட்டாணி ஆற்றில் சங்கமிக்கிறது. பள்ளத்தாக்கின் நிலப்பரப்பு காரணமாக, பெத்தோங்கைச் சுற்றியுள்ள பகுதி யாலா மற்றும் தெற்குப் பகுதியான பட்டாணி ஆற்றின் பிறப்பிடமாகவும் விளங்குகிறது.  
இங்கு பேங் லாங் அணை (*Bang Lang Dam*) உள்ளது. இது தென் எல்லை மாநிலங்களுக்கு மின்சார உற்பத்தி வழங்கி வருகிறது. யாலா நகரின் வெள்ளப் பிரச்சினையையும் ஓரளவிற்குத் தீர்க்கிறது. பெத்தோங்கில் ஆண்டு முழுவதும் மூடுபனி இருக்கும். எனவே "மூடுபனி மற்றும் அழகான பூக்கள் உள்ள நகரம்" (*A city in fog and beautiful flowers*) எனும் புனைப்பெயரையும் பெற்றது.
# பெத்தோங், தாய்லாந்து

## சொற்பிறப்பியல்

பெத்தோங் என்ற பெயர் உண்மையில் தாய் மொழிச் சொல் அல்ல. இதன் அசல் மலாய் பெயர் 'மூங்கில்' என்று பொருள்.
# பெத்தோங், தாய்லாந்து

## வரலாறு

1939 செப்டம்பர் 30-ஆம் தேதி, தெசபன் தம்போன் (*Thesaban Tambon*) எனும் துணை மாவட்ட நகராட்சி அமைக்கப்பட்டபோது, இந்த நகரம் உள்ளூர் நிர்வாக ஆட்சியாக உருவாக்கப்பட்டது. 20 பிப்ரவரி 2004-இல் இந்த நகரம் தெசபன் மியூயாங் (*Thesaban Mueang*) எனும் நகராட்சி நிலைக்கு மேம்படுத்தப்பட்டது.
# பெத்தோங், தாய்லாந்து

## பொருளாதாரம்

பெத்தோங் நகரின் பொருளாதாரத்தின் முக்கிய இயக்கியாக சுற்றுலாத் துறை விளங்குகிறது. மார்ச் 2022-இல், பெத்தோங் நகரில், வணிக வானூர்திகளுக்கான வானூர்தி நிலையம் திறக்கப்படும் வரையில், மேற்கத்திய சுற்றுலாப் பயணிகளின் வருகை அதிகமாக இல்லை.[4]  
இந்த நகரத்தில் 3,000 முதல் 5,000 வரையிலான பாலியல் தொழிலாளர்கள் வசிப்பதாகவும்; அவர்களில் பெரும்பாலோர் மலேசியச் சுற்றுலாப் பயணிகளுக்கு சேவைகள் செய்வதாகவும் அறியப்படுகிறது. 2014-ஆம் ஆண்டில், 466,913 வெளிநாட்டினர் பெத்தோங்கிற்கு வருகை தந்தனர். இதன் மூலம் 2,130 மில்லியன் பாட் வருவாய் கிடைத்தது. 2016-இல் சுற்றுலாப் பயணிகளின் எண்ணிக்கை 700,000-ஆக உயர்ந்தது.
# மைக்கேல் (2023 திரைப்படம்)

***மைக்கேல்*** (*Michael *) என்பது 2023 ஆம் ஆண்டு வெளியான இந்திய நியோ-நோயர் அதிரடி திரைப்படமாகும், இதை ரஞ்சித் ஜெயக்கொடி என்பவர் எழுதி இயக்கியுள்ளார். கரன் சி என்டர்டெயின்மென்ட்ஸ் மற்றும் ஸ்ரீ வெங்கடேஸ்வரா சினிமாஸ் தயாரித்துள்ளது. இப்படத்தில் சந்தீப் கிஷன், விஜய் சேதுபதி, திவ்யன்ஷா கௌசிக், கௌதம் வாசுதேவ் மேனன், வருண் சந்தேஷ், வரலக்ஷ்மி சரத்குமார், அய்யப்பா பி.சர்மா ஆகியோர் நடித்துள்ளனர். தெலுங்கில் எடுக்கப்பட்ட இப்படம் தமிழில் ஓரளவு எடுக்கப்பட்டது. .
# சென்வோ தானுந்து

**சென்வோ** **தானுந்து** (Zenvo Automotive) என்பது டென்மார்க், ஜிலாந்து தீவின் பிரேஸ்தோவில் உள்ள டேனிய தானுந்து உற்பத்தி நிறுவனம் ஆகும். இது துரோல்சு வாலருசுடன் என்பவரால் நிறுவப்பட்டது, மேலும் 'ஜென்வோ' என்ற பெயர் அவரது கடைசி பெயரில் உள்ள கடைசி மூன்று மற்றும் முதல் இரண்டு எழுத்துக்களின் கலவையிலிருந்து பெறப்பட்டது.  
இந்த நிறுவனம் அதிக செயல்திறன் கொண்ட விளையாட்டு ரக தானுந்துகளை உற்பத்தி செய்கிறது.
# சென்வோ தானுந்து

## வரலாறு

சென்வோ நிறுவனம் 2004 ஆம் ஆண்டில் நிறுவப்பட்டது. சென்வோ எஸ்டி1 மூல முன்மாதிரி திசம்பர் மாதத்தில் நிறைவடைந்து விற்பனை 2009இல் துவங்கியது. 15 தானுந்துகள் மட்டுமே தயாரிக்கப்பட்டு விற்பனையானது.  
ஏப்ரல் 2018இல் *பில் மேகசிநெட் ,*சென்வோ நிறுவன தானுந்துகள் விலை அதிகமாக இருப்பதகாவும் , இந்த நிறுவனத்தின் சென்வோ *டிஎஸ் ஆர்-எஸ்* என்பதனை டிகேகே எனும் டேனிய வாடிக்கையாளருக்கு 1.65 அமெரிக்க டாலர் மதிப்பில் விற்பனை செய்தது எனக் குறிப்பிட்டது.
# பாடாங் செராய் மக்களவைத் தொகுதி

**பாடாங் செராய் மக்களவைத் தொகுதி** (மலாய்: *Kawasan Persekutuan Padang Serai*; ஆங்கிலம்: *Padang Serai Federal Constituency*; சீனம்: 巴东士乃联邦选区) என்பது மலேசியா, கெடா மாநிலத்தில், கூலிம் மாவட்டத்தில் (*Kulim District*) உள்ள ஒரு மக்களவைத் தொகுதி (**P017**) ஆகும்.  
பாடாங் செராய் தொகுதி 1974-ஆம் ஆண்டில் உருவாக்கப்பட்டது. அதே 1974-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (*Federal Gazette issued on 31 October 2022*), பாலிங் தொகுதி 43 தேர்தல் வட்டாரங்களாக (*Polling Districts*) பிரிக்கப்பட்டு உள்ளது.
# பாடாங் செராய் மக்களவைத் தொகுதி

## பொது

### நாடாளுமன்றத்தில் தமிழர்கள்

பாடாங் செராய் நாடாளுமன்றத் தொகுதியை 2008-ஆம் ஆண்டில் இருந்து, 13 ஆண்டுகளாகத் தமிழர்கள் தக்க வைத்துக் கொண்டனர். இந்தத் தொகுதியில் மலாய்க்காரர்களும், சீனர்களும் அதிகமான வாக்காளர்களாக இருந்தாலும் மூன்று முறை தமிழர்களைத் தேர்ந்து எடுத்து மலேசிய நாடாளுமன்றத்திற்கு அனுப்பி வைத்து உள்ளார்கள். (விவரங்கள் கீழே உள்ளன)  
இருப்பினும் கடந்த 15-ஆவது மலேசியப் பொதுத் தேர்தல் பிரசாரத்தில் ஈடுபட்டிருந்த போது வேட்பாளர் கருப்பையா முத்துசாமி மாரடைப்பு ஏற்பட்டு காலமானார். அவருக்குப் பதிலாக முகமது சோபி ரசாக் (*Mohamad Sofee Razak*) என்பவர் வேட்பாளராக நிறுத்தப் பட்டார்.
# பாடாங் செராய் மக்களவைத் தொகுதி

## பொது

### பாடாங் செராய் நகரம்

பாடாங் செராய் நகரம் (*Padang Serai*) மலேசியா, கெடா மாநிலத்தில், கூலிம் மாவட்டத்தில் உள்ள ஒரு நகரம். பாடாங் செராய் நகரம் கோலா கெட்டில்; லூனாஸ் நகரங்களுக்கு இடையில் அமைந்து உள்ளது.  
இந்த நகரைச் சுற்றிலும் பல செம்பனைத் தோட்டங்கள் உள்ளன. அந்த வகையில் அதிகமான தமிழர்களும் பாடாங் செராய் சுற்றுப் பகுதிகளில் வாழ்கிறார்கள். **2018-ஆம் ஆண்டு** வாக்காளர்கள் பதிவின்படி மலாய்க்காரர்கள் 59.05 விழுக்காடு; இந்தியர்கள் 20.74 விழுக்காடு; சீனர்கள் 19.8 விழுக்காடு. சீனர்களைக் காட்டிலும் தமிழர்கள் சற்று அதிகமாக இருந்தனர்.
# பாடாங் செராய் மக்களவைத் தொகுதி

## பாடாங் செராய் தமிழர்கள்

1890-ஆம் ஆண்டுகளில் ஆயிரக்கணக்கான தமிழர்கள் பாடாங் செராய்; கூலிம்; லூனாஸ் பகுதிகளில் இருந்த காபி, ரப்பர் தோட்டங்களில் வேலை செய்வதற்காகத் தமிழகத்தில் இருந்து அழைத்து வரப் பட்டார்கள். அவ்வாறு அழைத்து வரப்பட்டவர்களை ஒப்பந்தத் தொழிலாளர்கள் என்று அழைத்தார்கள்.  
அந்தக் காலக்கட்டத்தில் பாடாங் செராய் நகரத்தைச் சுற்றிலும் நிறைய ரப்பர் தோட்டங்கள் இருந்தன. 1990-ஆம் ஆண்டுகளில் பாடாங் செராய்; கூலிம் வட்டாரங்களில் தொழில்துறை மேம்பாடுகள் காணப்பட்டன.  
அவற்றின் காரணமாக பல ரப்பர் தோட்டங்கள் மூடப்பட்டன. அந்தத் தோட்டங்களில் வேலை செய்த தமிழர்களில் பெரும்பாலோர் பாடாங் செராய் புறநகர்ப் பகுதிகளில் குடியேறினார்கள். மலேசியாவில் அதிகமாகத் தமிழர்கள் வாழும் இடங்களில் பாடாங் செராய் நகரமும் ஒன்றாகும்.
# பாடாங் செராய் மக்களவைத் தொகுதி

## பாடாங் செராய் தமிழர்கள்

### பாடாங் செராய் நாடாளுமன்றத் தொகுதி

| பாடாங் செராய் நாடாளுமன்ற உறுப்பினர்கள் |  |  |  |
| --- | --- | --- | --- |
| 4-ஆவது | 1974–1978 | லிம் கியாம் ஊன்
(*Lim Kiam Hoon*) |  |
| 5-ஆவது | 1978–1982 |  |  |
| 6-ஆவது | 1982–1986 | டான் கோக் ஊய்
(*Tan Kok Hooi*) |  |
| 7-ஆவது | 1986–1990 | செவ் காம் கொய்
(*Chew Kam Hoy*) |  |
| 8-ஆவது | 1990–1995 | லிம் லே ஊன்
(*Lim Lay Hoon*) |  |
| 9-ஆவது | 1995–1999 |  |  |
| 10-ஆவது | 1999–2004 | லிம் பீ காவ்
(*Lim Bee Kau*) |  |
| 11-ஆவது | 2004–2008 |  |  |
| 12-ஆவது | 2008–2011 | கோபாலகிருஷ்ணன் நாகப்பன்
(*Gobalakrishnan Nagapan*) |  |
| 2011–2013 |  |  |  |
| 13-ஆவது | 2013–2018 | நா. சுரேந்திரன்
(*N. Surendran*) |  |
| 14-ஆவது | 2018–2022 | கருப்பையா முத்துசாமி
(*Karupaiya Mutusami*) |  |
| 15-ஆவது | 2022–தற்போது | அசுமான் நசுருதீன்
(*Azman Nasrudin*) | } |
# பாடாங் செராய் மக்களவைத் தொகுதி

## பாடாங் செராய் தேர்தல் முடிவுகள்

**மலேசியப் பொதுத் தேர்தல் 2022**  
| பொது | வாக்குகள் | % |
| --- | --- | --- |
| பதிவு பெற்ற வாக்காளர்கள் | **133,867** | - |
| வாக்களித்தவர்கள் | **92,302** | **68.95%** |
| செல்லுபடி வாக்குகள் | **91,416** | **100.00%** |
| செல்லாத வாக்குகள் | **896** | - |
| பெரும்பான்மை | **16,260** | **17.79%** |
| வெற்றி பெற்ற கட்சி | **பெரிக்காத்தான் நேசனல்** | } |
# பாடாங் செராய் மக்களவைத் தொகுதி

## பாடாங் செராய் வேட்பாளர் விவரங்கள்

**மலேசியப் பொதுத் தேர்தல் 2022**  
| வேட்பாளர் | கட்சி | பெற்ற வாக்குகள் | (%) |  |  |
| --- | --- | --- | --- | --- | --- |
| rowspan=1 | அசுமான் நசுருதீன்
(*Azman Nasrudin*) | **பெரிக்காத்தான்** | **51,637** | **56.49%** |  |
| rowspan=1 | முகமது சோபி ரசாக்
(*Mohamad Sofee Razak*) | **பாக்காத்தான்** | **35,377** | **38.70%** |  |
| rowspan=1 | சி. சிவராஜ்
(*Sivarraajh Chandran*) | **பாரிசான்** | **2,983** | **3.26%** |  |
| rowspan=1 | ஸ்ரீ நந்தா ராவ்
(*Sreanandha Rao*) | **சுயேச்சை** | **846** | **0.93%** |  |
| rowspan=1 | அம்சா அப்துல் ரகுமான்
(*Hamzah Abdul Rahman*) | **உள்நாட்டு போராளிகள் கட்சி** | **424** | **0.46%** |  |
| rowspan=1 | முகமது பக்ரி அசிம்
(*Mohd Bakri Hashim*) | **சபா பாரம்பரிய கட்சி** | **149** | **0.16%** | } |
# பாடாங் செராய் மக்களவைத் தொகுதி

## பாடாங் செராய் நாடாளுமன்றத் தொகுதியின் தமிழர்கள்

மலேசிய நாடாளுமன்றத்தின் மலேசிய மக்களவையில் 2008-ஆம் ஆண்டில் இருந்து 2021-ஆம் ஆண்டு வரையில் பாடாங் செராய் தொகுதியைப் பிரதிநிதித்த தமிழர்கள்:  
| பாடாங் செராய் நாடாளுமன்ற உறுப்பினர்கள் |  |  |  |  |
| --- | --- | --- | --- | --- |
| 12-ஆவது மக்களவை | 2008 – 2011 | கோபாலகிருஷ்ணன் நாகப்பன் | பி.கே.ஆர். |  |
| 2011–2013 | சுயேச்சை |  |  |  |
| 13-ஆவது மக்களவை | 2013 – 2018 | நா. சுரேந்திரன் | பி.கே.ஆர். |  |
| 14-ஆவது மக்களவை | 2018 – 16.11.2022 | கருப்பையா முத்துசாமி | பாக்காத்தான் அரப்பான் (பி.கே.ஆர்.) | } |
# இல்ஹாம் அலியேவ்

**இல்ஹாம் ஐதர் ஓக்லு அலியேவ்** (பிறப்பு:24 டிசம்பர் 1961), அசர்பைஜான் நாட்டின் 4வது அதிபர் ஆவர். அசர்பைஜானின் மூன்றாவது அதிபரான ஐதர் அலியேவ்வின் மரணத்திற்கு பிறகு 2003ல் அசர்பைஜான் நாட்டின் அதிபராக பதவியேற்றார்.
அஜர்பைஜான் எண்ணெய் வளம் மிக்கதாக இருப்பதால், இல்ஹாம் அலியேவின் ஆட்சியின் நிலைத்தன்மையை வலுப்படுத்தியது மற்றும் அஜர்பைஜானில் ஆளும் உயரடுக்கினரை வளப்படுத்தினர்.  
அலியேவின் குடும்பம் அரசு நடத்தும் வணிகங்களுடனான உறவுகளின் மூலம் தங்களை வளப்படுத்திக் கொண்டது. இக்குடும்பத்தினர் பல முக்கிய அஜர்பைஜான் வங்கிகள், கட்டுமான நிறுவனங்கள் மற்றும் தொலைத்தொடர்பு நிறுவனங்களின் குறிப்பிடத்தக்க பங்குகளை வைத்திருக்கிறார்கள். மேலும் நாட்டின் எண்ணெய் மற்றும் எரிவாயு தொழில்களை ஓரளவுக்கு சொந்தமாக வைத்திருக்கிறார்கள். கடல்சார் நிறுவனங்களின் விரிவான வலைப்பின்னல் மூலம் செல்வத்தின் பெரும்பகுதி மறைத்து வைத்துள்ளனர். 2012ஆம் ஆண்டில் ஒழுங்கமைக்கப்பட்ட குற்றங்கள் மற்றும் ஊழல் அறிக்கையிடல் திட்டத்தால் அதிபர் இல்ஹாம் அலியேவ் 'ஆண்டின் சிறந்த நபர்' என்று அறியப்பட்டார். 2017ஆம் ஆண்டில், அலியேவ் மற்றும் அவரது குடும்பத்தினர் அஜர்பைஜானில் பண மோசடித் தொழிலில் ஈடுபட்டுள்ளனர் என்பது தெரியவந்தது. இது அலியேவ் மீதான விமர்சனங்களைத் திசைதிருப்பவும் அவரது ஆட்சியின் நேர்மறையான தோற்றத்தை மேம்படுத்தவும் முக்கிய ஐரோப்பிய அரசியல்வாதிகளுக்கு பணம் செலுத்துவதற்கான சிக்கலான பணமோசடி திட்டமாகும்.  
பல பார்வையாளர்கள் அதிபர் இல்ஹாம் அலியேவை ஒரு சர்வாதிகாரியாகப் பார்க்கிறார்கள். அவர் அஜர்பைஜானில் ஒரு சர்வாதிகார ஆட்சியை ஆள்கிறார்; தேர்தல்கள் சுதந்திரமாகவும் நியாயமாகவும் இல்லை, அரசியல் அதிகாரம் அலியேவ் மற்றும் அவரது குடும்பத்தாரின் கைகளில் குவிந்துள்ளது, ஊழல் மலிந்துள்ளது, மனித உரிமை மீறல்கள் கடுமையாக உள்ளன (சித்திரவதை, தன்னிச்சையான கைதுகள், அத்துடன் பத்திரிகையாளர்கள் மற்றும் அரசு சாரா நிறுவனங்களை துன்புறுத்துதல் உட்பட). இல்ஹாம் அலியேவ் இருந்தபோது நாகோர்னோ-கராபாக் மோதல் தொடர்ந்தது மற்றும் 2020இல் ஒரு முழு அளவிலான போராக உச்சக்கட்டத்தை அடைந்தது. இதில் அஜர்பைஜான் முதன்முதலாக நாகோர்னோ-கராபாக் பகுதியைச் சுற்றியுள்ள ஆர்மேனியர்களால் ஆக்கிரமிக்கப்பட்ட பகுதிகள் மீது மீண்டும் கட்டுப்பாட்டை பெற்றது.
# இல்ஹாம் அலியேவ்

## சமயக் கொள்கை

10 சனவரி 2017 அன்று 2017ஆம் ஆண்டை இசுலாமிய ஒற்றுமை ஆண்டாக அறிவித்ததுடன், விளையாட்டு நிகழ்வுகளுக்கு நிதியை ஒதுக்கினார்.
# இராஜா அண்ணாமலைபுரம்

**இராஜா அண்ணாமலைபுரம்** (*Raja Annamalaipuram*) என்ற தமிழ்நாட்டில் சென்னையின் நகரிலுள்ள இந்த புறநகர்ப் பகுதியை சுருக்கமாக **ஆர். ஏ. புரம்** என்றும் அழைப்பர். சென்னையின் பிரபல முன்னாள் தொழிலதிபர் மு. அண்ணாமலை செட்டியாரின் பெயர் இப்பகுதிக்கு வைக்கப்பட்டுள்ளது.
# இராஜா அண்ணாமலைபுரம்

## அமைவிடம்

தென் சென்னையில் உள்ள இராஜா அண்ணாமலைபுரம் பகுதி, சைதாப்பேட்டை முதல் வங்காள விரிகுடா கடற்கரை வரை மற்றும் அடையாறு ஆற்றின் வடகரை வரை நீண்டுள்ளது.
# இராஜா அண்ணாமலைபுரம்

## விபரங்கள்

இதன் அஞ்சல் சுட்டு எண் 600028 ஆகும். இதனருகில் மயிலாப்பூர் மற்றும் மந்தைவெளி போன்ற இடங்கள் உள்ளன. இது சென்னை மாநகராட்சியின் மண்டல எண் 13-இல் உள்ளது.
# இராஜா அண்ணாமலைபுரம்

## அரசியல்

இது மயிலாப்பூர் சட்டமன்றத் தொகுதிக்கும், தென் சென்னை மக்களவைத் தொகுதிக்கும் உட்பட்டது.
# கோனிரெட்டி விஜயம்மா

**கோனிரெட்டி விஜயம்மா** (*Konireddy Vijayamma*) என்பவர் இந்திய அரசியல்வாதியும் ஆந்திரப் பிரதேச மேனாள் சட்டமன்ற உறுப்பினரும் வார். விஜயம்மா தெலுங்கு தேசம் கட்சியினைச் சார்ந்தவர். இவர் 2001ஆம் நடைபெற்ற ஆந்திரப்பிரதேச மாநில பத்வேலு சட்டமன்றத் தொகுதி இடைத்தேர்தலில் தெலுங்கு தேசம் கட்சியின் வேட்பாளராகப் போட்டியிட்டு 19,368 வாக்குகள் வித்தியாசத்தில் வெற்றி பெற்று ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2004ஆம் ஆண்டு நடைபெற்ற தேர்தலில் மீண்டும் போட்டியிட்டு வெற்றி வாய்ப்பினை இழந்தார்.
# படிமம்:R. Muthuraman.JPG

## Fair use in ஆர். முத்துராமன்

This copyrighted image is used in the English-language Wikipedia article "ஆர். முத்துராமன்." The manner of said use constitutes a "fair use" under United States copyright law. Specifically:
1. The English-language Wikipedia is a project of the Wikimedia Foundation, Inc., a non-profit charitable organization.
1. The article for which this use occurs is purely educational in nature and, thus, is non-commercial.
1. The sole purpose of this use of the copyrighted image is to illustrate a topic in question.
1. Said image is the primary means of visual identification of the main topic of the article
1. The image is used only once in the article, and is used in a section or "information box" that is neutral in tone.
1. The cover of the media is not the "content" specifically being sold by the publisher of the media.
1. Because the image is provided at a low resolution inappropriate for re-printing the DVD cover, its usage on Wikipedia does not pose a problem of aiding media piracy (the re-printing of covers to accompany pirated discs), or make it so that the copyright holder could not in the future successfully re-sell the image as a print or poster on its own.
1. The image is not used in such a way that a reader would be confused into believing that the article is produced, sponsored, or authorized by the owner of the image.
# கோபாலகிருஷ்ணன் நாகப்பன்

**கோபாலகிருஷ்ணன் நாகப்பன்** அல்லது **நா. கோபாலகிருஷ்ணன்** (ஆங்கிலம்: *Gobalakrishnan Nagapan* அல்லது *N. Gobalakrishnan*; மலாய்: *Gobalakrishnan Nagapan*; சீனம்: 哥巴拉克里斯南·纳加班) (பிறப்பு: 23 மார்ச் 1960) என்பவர் ஒரு மலேசிய அரசியல்வாதி; 2008 முதல் 2013 வரை மலேசியா கெடா மாநிலத்தின் பாடாங் செராய் மக்களவை தொகுதியின் நாடாளுமன்ற உறுப்பினராக இருந்தார்.  
2008-ஆம் ஆண்டு, பாக்காத்தான் ராக்யாட் (*Pakatan Rakyat*) எதிர்க் கூட்டணியின் மக்கள் நீதிக் கட்சியில் (*People's Justice Party*) (பிகேஆர்) உறுப்பினராக நாடாளுமன்றத்திற்கு தேர்ந்தெடுக்கப்பட்டார். ஆனால் 2011-ஆம் ஆண்டில் மக்கள் நீதிக் கட்சியில் இருந்து வெளியேறி தன்னை ஒரு சுயேச்சையாக அறிவித்துக் கொண்டார். இருப்பினும் 2017 மே 8-ஆம் தேதி மலேசிய இந்திய காங்கிரசு (மஇகா) கட்சியில் சேர்ந்தார்.
# கோபாலகிருஷ்ணன் நாகப்பன்

## தனிப்பட்ட வாழ்க்கை

கோபாலகிருஷ்ணன் நாகப்பன், 1960-ஆம் ஆண்டில் பேராக், சித்தியவான் நகரில் பிறந்தவர். முன்னாள் மலேசிய தடகள வீராங்கனையான (*Former Malaysian National Athlete*) வசந்தி ராமலிங்கம் (*Vasanthi Ramalingam*) என்பவரை மணந்த இவருக்கு மூன்று பிள்ளைகள் உள்ளனர்.
# கோபாலகிருஷ்ணன் நாகப்பன்

## சர்ச்சை

செப்டம்பர் 2009-இல், மலேசியக் காவல்துறை அதிகாரி ஒருவரைப் பணி செய்வதில் இருந்து தடுத்து நிறுத்தியதற்தாகக் கோபாலகிருஷ்ணன் கைது செய்யப்பட்டார். அவர் குற்றவாளி என நிரூபிக்கப்பட்டு **RM** 3,000 அபராதம் விதிக்கப்பட்டது.  
டிசம்பர் 2010-இல், பிகேஆர் கட்சியின் தலைவரான அன்வர் இப்ராகீமிற்கு எதிராகப் பேசினார். அன்வர் இப்ராகீம் தன் மகள் நூருல் இசா அன்வாருக்கு (*Nurul Izzah Anwar*) தனிச்சலுகை காட்டுவதாகக் கோபாலகிருஷ்ணன் கருத்துரைத்தார். 2011 சனவரி மாதம் அவர் மக்கள் நீதிக் கட்சியில் இருந்து விலகி ஒரு சுயேச்சையாகச் செயல்பட்டார். அத்துடன் அரசு சாரா ஓர் அமைப்பை உருவாக்கும் திட்டத்தையும் அறிவித்தார்.
# கோபாலகிருஷ்ணன் நாகப்பன்

## சர்ச்சை

### மலேசியப் பொதுத் தேர்தல் 2018

2013-ஆம் ஆண்டு மலேசியப் பொதுத் தேர்தலில் சுயேட்சையாக அவர் பாடாங் செராய் தொகுதியில் மீண்டும் போட்டியிட்டார். ஏற்கனவே அவர் பாரிசான் நேசனல் கூட்டணியில் சேர்வதற்கு விண்ணப்பம் செய்து இருந்தார்.  
இருப்பினும் அவருடையை கோரிக்கையை பாரிசான் நேசனல் கூட்டணி நிராகரித்து விட்டது. எந்த ஒரு கட்சியின் சார்புநிலை இல்லாமல் 2013-ஆம் ஆண்டு மலேசியப் பொதுத் தேர்தலில் சுயேட்சையாகப் போட்டியிட்டார். அவர் ஒரு விழுக்காட்டிற்கும் குறைவான வாக்குகளைப் பெற்று வைப்புத் தொகையையும் இழந்தார்.
# கோபாலகிருஷ்ணன் நாகப்பன்

## சர்ச்சை

### நீதிமன்ற வழக்கு

ஏப்ரல் 2019-இல், வழக்கறிஞரும்; மலேசிய வழக்கறிஞர் மன்றத்தின் (*Malaysian Bar*) முன்னாள் தலைவருமான மஞ்சீத் சிங் தில்லான் (*Manjeet Singh Dhillon*) என்பவரை அவதூறு செய்ததற்காக **RM** 150,000 இழப்பீடாகவும், **RM** 5,000 செலவாகவும் வழங்க வேண்டும் என்று புத்ராஜெயா மேல்முறையீட்டு நீதிமன்றம் தீர்ப்பளித்தது.
# கோபாலகிருஷ்ணன் நாகப்பன்

## தேர்தல் முடிவுகள்

**'''மலேசிய மக்களவை'''**  
| 2004 மலேசிய பொதுத் தேர்தல் | **P076 தெலுக் இந்தான், பேராக்** | நா. கோபாலகிருஷ்ணன் (பி.கே.ஆர்) | 6,128 | 18.12% | (**கெராக்கான்**) | **18,870** | **55.78%** | 35,082 | 10,041 | 66.11% |
| --- | --- | --- | --- | --- | --- | --- | --- | --- | --- | --- |
| ஊ கிம் வென் (ஜ.செ.க) | 8,829 | 26.10% |  |  |  |  |  |  |  |  |
| 2008 மலேசிய பொதுத் தேர்தல் | **P017 பாடாங் செராய், கெடா** | (பி.கே.ஆர்) | **28,774** | **62.81%** | போயி சின் கன் (ம.சீ.ச) | 17,036 | 37.19% | 47,124 | 11,738 | 79.58% |
| 2013 | (சுயேச்சை) | 390 | rowspan=4 align= 0.62% | (பி.கே.ஆர்) | **34,151** | **54.07%** | 64,584 | 8,437 | 87.16% |  |
| எங் சீய் கீ (ம.சீ.ச) | 25,714 | 40.71% |  |  |  |  |  |  |  |  |
| (பெர்ஜாசா) | 2,630 | align=4.16% |  |  |  |  |  |  |  |  |
| ஒசுமான் வாவி (சுயேச்சை) | 279 | align=0.44% | } |  |  |  |  |  |  |  |
# பூம்புல்

**பூம்புல்** (*Ageratum conyzoides* ) என்பது வெப்பமண்டல அமெரிக்காவை, குறிப்பாக பிரேசிலைப் பூர்வீகமாகக் கொண்ட ஒரு தாவரமாகும். இது பல பகுதிகளில் ஒரு ஆக்கிரமிப்பு உயிரனமாக உள்ளது. இது 0.5-1 மீ உயரம்வரை வளரும் செடி ஆகும் இதன் இலைகள் 2-6 செ.மீ நீளத்தில் முட்டை வடிவமானதாக இருக்கும். இதன் பூக்கள் வெள்ளை முதல் மெல் ஊதா வரை இருக்கும்.  
அசுத்தமான பகுதிகளில் இதன் வளர்ச்சி காரணமாக வியட்நாமிய மொழியில், இந்த தாவரம் *cứt lợn* ("பன்றி மலம்" என்று பொருள்) என்று அழைக்கப்படுகிறது.
# பூம்புல்

## பயன்கள்

இது ஒரு மருத்துவ தாவரமாக பல பாரம்பரிய கலாச்சாரங்களால், இரத்தக்கழிசல், வயிற்றுப்போக்கு ஆகியவற்றுக்கு எதிராக பரவலாகப் பயன்படுத்தப்படுகிறது. இது ஒரு பூச்சிக்கொல்லி மற்றும் நூற்புழுக்கொல்லியும் கூட. எத்தியோப்பியாவில் பூம்புல்லின் பொருட்கள் கலந்த தானியங்களை பயன்படுத்தியதால் ஒரு வெகுசன நச்சு சம்பவம் நடந்தது. இந்த தாவரத்தில் பைரோலிசிடின் ஆல்கலாய்டுகள் லைகோப்சமைன், எச்சினாடைன் உள்ளன.
# பூம்புல்

## களை ஆபத்து

பூம்புல் அதன் இயற்கை வாழிடத்திற்கு வெளியே வளரும் போது பரவலான சூழல் சிக்கலை ஏற்படுத்தும் களையாக மாறும் வாய்ப்பு உள்ளது. இது ஆப்பிரிக்கா, ஆத்திரேலியா, தென்கிழக்கு ஆசியா, ஹவாய், அமெரிக்காவில் ஒரு ஆக்கிரமிப்பு களையாக உள்ளது. இது ஆசியாவில் நெல் சாகுபடியின் மிதமான களையாகக் கருதப்படுகிறது.
# தானேதி வனிதா

**தானேதி வனிதா** (*Taneti Vanitha*) என்பவர் இந்தியாவைச் சேர்ந்த ஓர் அரசியல்வாதியாவார். 2022 ஆம் ஆண்டு முதல் ஆந்திரப் பிரதேச அரசாங்கத்தில் உள்துறை, சிறை, தீயணைப்பு சேவைகள் மற்றும் பேரிடர் மேலாண்மை அமைச்சராக உள்ளார். இவர் மேற்கு கோதாவரி மாவட்டம் கொவ்வூர் சட்டமன்றத் தொகுதியிலிருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டவர் ஆவார். ஆந்திரப் பிரதேசம் பிரிப்பதில் தெலுங்கு தேசம் கட்சியின் நிலைப்பாட்டின் காரணமாக இவர் தெலுங்கு தேசம் கட்சியிலிருந்து வெளியேறினார். பின்னர் ஒய். எஸ். ஆர். காங்கிரசு கட்சியில் சேர்ந்து கொவ்வூரில் போட்டியிட்டார்.
# தானேதி வனிதா

## தொழில்

வனிதா தெலுங்கு தேசம் கட்சி சார்பாக 2009ஆம் ஆண்டு கோபாலபுரம் சட்டமன்றத் தொகுதி உறுப்பினராகத் தேர்ந்தெடுக்கப்பட்டார் ஆனால் நவம்பர் 2012-ல் ஒய். எஸ். ஆர். காங்கிரசு கட்சிக்கு மாறினார். 2019ஆம் ஆண்டு கொவ்வூரிலிருந்து சட்டமன்றத் தேர்தலில் போட்டியிட்டு 25000 வாக்குகள் பெரும்பான்மையில் வெற்றி பெற்று ஒய். எஸ். ஜெகன் மோகன் ரெட்டி அமைச்சரவையில் பெண்கள் மற்றும் குழந்தைகள் நலத்துறை அமைச்சராக நியமிக்கப்பட்டார். ஏப்ரல் 2022 இல் அமைச்சரவை மறுசீரமைப்பு, உள்துறை மற்றும் பேரிடர் மேலாண்மை அமைச்சராக வனிதா நியமிக்கப்பட்டார்.
# விகாசு குப்தா

**தளபதி விகாசு குப்தா** (*Captain Vikas Gupta*) ஓர் இந்திய அரசியல் ஆர்வலர் ஆவார். 1970 ஆம் ஆண்டு சூன் மாதம் 11 ஆம் தேதியன்று இவர் பிறந்தார். உத்தரப் பிரதேச விவசாய ஆராய்ச்சி சபையின் ) தலைவராக பணியாற்றுகிறார். இவர் பாரதிய ஜனதா கட்சியின் உறுப்பினரும் ஆவார்.
# விகாசு குப்தா

## ஆரம்ப வாழ்க்கை மற்றும் கல்வி

உத்தரபிரதேசத்தில் உள்ள எட்டாவா மாவட்டத்தில் உள்ள பர்தானா தாலுகாவில் ராசேந்திர குமார் குப்தாவுக்கு மகனாகப் பிறந்தார். இவரது தாத்தாக்கள் இருவரும் (தந்தைவழி மற்றும் தாய்வழி) சுதந்திரப் போராட்ட வீரர்களாவர். 1993 ஆம் ஆண்டில் லக்னோ பல்கலைக்கழகத்தின் பொறியியல் மற்றும் தொழில்நுட்ப நிறுவனத்தில் இயந்திரப் பொறியியலில்  
2001 ஆம் ஆண்டு, ஒன்றிய அரசுப்பணியாளர் தேர்வாணையத் தேர்வில் தேர்ச்சி பெற்று இந்திய வருவாய்ப் பணியில் சேர்ந்தார். 2007 ஆம் ஆண்டு பதவி விலகுவதற்கு முன் புது தில்லியில் மத்திய கலால் மற்றும் சுங்க வாரியத்தில் பணியாற்றினார் பன்னாட்டு மனித உரிமைகள் ஆணையத்தின் இந்தியாவின் புரவலர் ஆகவும் இருந்தார்.  
2019 ஆம் ஆண்டு மார்ச்சு மாதம் 11 ஆம் தேதியன்று உத்தரப்பிரதேச விவசாய ஆராய்ச்சி சபையின் தலைவராக நியமிக்கப்பட்டார்
# பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)

**இந்திய அரசின் பணியாளர்கள், பொதுமக்கள் குறைகள் மற்றும் ஓய்வூதிய அமைச்சகம்** (**Ministry of Personnel, Public Grievances and Pensions**) இந்திய அரசிற்கான பணியாளர்களை தேர்வு செய்தல், பயிற்சி வழங்குதல், ஓய்வூதியம் வழங்குதல், நிர்வாகச் சீர்திருத்தங்கள் மேற்கொள்தல் மற்றும் பொதுமக்கள் குறைகளை தீர்வு செய்தல் இதன் முக்கியப் பணியாகும். இந்த அமைச்சகம் இந்தியப் பிரதமர் நரேந்திர மோதியின் நேரடிக் கட்டுப்பாட்டில் உள்ளது. அவருக்கு உதவிட துணை அமைச்சராக ஜிதேந்திர சிங் உள்ளார். மேலும் இந்த அமைச்சகத்தின் பணிகளை மேற்பார்வையிட இரண்டு இந்திய ஆட்சிப் பணி அதிகாரிகள் உள்ளனர்.
# பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)

## அமைச்சகத்தின் கீழ் உள்ள துறைகள்

இந்த அமைச்சகத்தின் கீழ் மூன்று துறைகள் உள்ளது. அவைகள்;
- பணியாளர் மற்றும் பயிற்சித் துறை, (இந்திய அரசுப் பணியாளர்களை தேர்வு செய்யும் யுபிஎஸ்சி மற்றும் எஸ்எஸ்சி
- நிர்வாகச் சீர்திருத்தங்கள் மற்றும் பொதுமக்கள் குறைகள் தீர்வுத் துறை
- ஓய்வுதியங்கள் மற்றும் ஓய்வூதியர் நலத்துறை
# பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)

## அமைச்சகத்தின் கீழ் உள்ள துறைகள்

#### அமைப்புகள்

பணியாளர்கள் மற்றும் பயிற்சித் துறையின் கீழ் உள்ள அமைப்புகள்:
- யுபிஎஸ்சி
- எஸ்எஸ்சி
- பொதுத்துறை நிறுவனங்களின் தேர்வு வாரியம்
- லால் பகதூர் சாஸ்திரி தேசிய நிர்வாக நிறுவனம்
- மத்திய தலைமைச் செயலக அதிகாரிகளுக்கான பயிற்சி மற்றும் மேலாண்மை நிறுவனம்
- நடுவண் விழிப்புணர்வு ஆணையம்
- நடுவண் புலனாய்வுச் செயலகம்
- இந்திய பொது நிர்வாகவியல் நிறுவனம்
- மத்திய தகவல் ஆணையம்
# பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)

## அமைச்சகத்தின் கீழ் உள்ள துறைகள்

### ஓய்வூதியம் மற்றும் ஓய்வூதியர் நலத்துறை

ஓய்வு பெற்ற மத்திய அரசு ஊழியர்களுக்கு வழங்க வேண்டிய ஓய்வூதியம், பணிக்கொடை போன்ற ஓய்வு கால நிதிப் பலன்கள் வழங்கவும் மற்றும் ஓய்வூதியர்களின் குறைகளை களையவும் இத்துறை செயல்படுகிறது. மேலும் ஓய்வூதியம், பணிக்கொடை போன்ற விதிகளை வகுக்கிறது.
# பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)

## அமைச்சகத்தின் கீழ் உள்ள துறைகள்

### நிர்வாகச் சீர்திருத்தம் & பொதுமக்கள் குறை தீர்வுத் துறை

- அரசின் நிர்வாக கட்டமைப்புகள் மற்றும் செயல்முறைகளை மேம்படுத்தல்
- பொதுமக்கள் குறைகளை கேட்டறிந்து குறைகளை களைய, மையப்படுத்தப்பட்ட பொதுமக்கள் குறை தீர்க்கும் மற்றும் கண்காணிப்பு அமைப்பை நிர்வகித்தல்
- சிறந்த நடைமுறைகளை ஆவணப்படுத்துதல், பாதுகாத்தல் மற்றும் பரப்புதல்
- குறியீட்டு மற்றும் நடைமுறைகளை எளிமைப்படுத்தல்
- பல்வேறு அரசு அமைப்புகள் ஒருங்கிணைத்தல்
அரசு நிர்வாகத்தை மறுசீரமைத்தல், செயல்முறையை மேம்பாடுத்தல், அமைப்பு மற்றும் முறைகள் மற்றும் குறைகளைக் கையாளுதல் ஆகிய துறைகளில் நிர்வாகச் சீர்திருத்தங்கள் மூலம் அரசாங்கத்தின் செயல்பாட்டை மேம்படுத்த, மத்திய அமைச்சகங்கள்/துறைகள், மாநிலங்கள்/ஒன்றியப் பகுதிகளின் நிர்வாகங்கள், பொதுத்துறை நிறுவனங்கள் மற்றும் தனிநபர்களுடன் கலந்தாலோசிப்பது போன்ற பணிகாளில் இத்துறை ஒரு ஒருங்கிணைப்பாளராக செயல்படுகிறது. நவீனமயமாக்கல், குடிமக்கள் சாசனங்கள், விருதுத் திட்டங்கள், மின் ஆளுமை மற்றும் சிறந்த நடைமுறைகளை ஊக்குவிக்கிறது.
# வைசாகன்

**எம்.கே.கோபிநாதன் நாயர்** எனப்படும் இவர், பிரபலமாக **வைசாகன்** (*Vaisakhan*) என்று அழைக்கப்படுகிறார். இவர், ஒரு இந்திய சிறுகதை எழுத்தாளர், நாடக ஆசிரியர் மற்றும் திரைக்கதை எழுத்தாளர் ஆவார். மேலும், 2016ம் ஆண்டில் எடுக்கப்பட்ட விபரத்தின் படி, இவர் கேரள சாகித்ய அகாடமியின் தலைவர் பொறுப்பில் இருந்தார் என்று அறியப்படுகிறது. இவரது கதைகள் நடையில் எளிமை மற்றும் கருப்பொருளில் புத்துணர்ச்சி ஆகியவற்றால் அறியப்படுகின்றன. இவரது பல கதைகள் இந்திய ரயில்வேயை பின்னணியாகக் கொண்டுள்ளன.
# வைசாகன்

## ஆரம்ப வாழ்க்கை, கல்வி மற்றும் தொழில்

வைசாகன் 1940 இல், கேரள மாநிலத்திலுள்ள மூவாற்றுப்புழையில், கோபிநாதனாக ஏ.வி.கிருஷ்ண குருப் மற்றும் நாராயணி அம்மா ஆகியோருக்கு மகனாகப் பிறந்தார். இவர்,எர்ணாகுளம் மகாராஜா கல்லூரி, நிர்மலா கல்லூரி மற்றும் செயின்ட் ஆல்பர்ட் கல்லூரியில் கல்வி பயின்றார்.  
1964 இல், இவர் தென்னக இரயில்வேயில் நிலைய அதிகாரியாக நியமிக்கப்பட்டார். 20 வருட சேவைக்குப் பிறகு, வைசாகன் முழுநேர எழுத்துத் தொழிலைத் தொடர்வதற்காக விருப்ப ஓய்வு பெற்றார்.
# வைசாகன்

## ஆரம்ப வாழ்க்கை, கல்வி மற்றும் தொழில்

### சிறுகதைத் தொகுப்பு

- *அப்பீல் அன்யாயபாகம்*
- *அதிருகலிலாதி*
- அகாலத்தில் வசந்தம்
- பொம்மிடிப்பூண்டியில் பாலம்
- 1993: அபுதாபி சக்தி விருது
- 2010: மூக்கஞ்சேரில் செரியன் ஜோசப் விருது
- 2010: கமலா சுரய்யா விருது – *சைலன்சர்* (சிறுகதைத் தொகுப்பு)
- 2013: அயனம் - சி.வி.ஸ்ரீராமன் கதா புரஸ்காரம்
- 2017: பேராசிரியர். ஜோசப் முண்டாசேரி விருது
- 2021: கேரள சாகித்ய அகாடமி பெல்லோஷிப்
# வைசாகன்

## வகித்த பதவிகள்

- தலைவர், *கேரள சாகித்ய அகாடமி* (ஆகஸ்ட் 2016 - தற்போது)
- தலைவர், *புரோகமன கலா சாகித்ய சங்கம்* (2013–2018)
- உறுப்பினர், *துஞ்சன் சமாரக சமிதி* (- தற்போது)
- முன்னாள் தலைவர், குஞ்சன் நம்பியார் சமாரகம் - கிள்ளிக்குறிச்சிமங்கலம்
- முன்னாள் ஆலோசகர், சாகித்திய அகாதமி
- முன்னாள் நிர்வாகக் குழு உறுப்பினர், கேரள சாகித்ய அகாதமி
# நிடுடாவோலு வெங்கடராவ்

**நிடுடவோலு வெங்கடராவ்** (*Nidudavolu Venkatarao*) (3 ஜனவரி 1903 - 15 அக்டோபர் 1982) ஒரு இந்திய இலக்கியவாதி மற்றும் தெலுங்கு மொழியில் வரலாற்றாசிரியர் ஆவார். இவர் தெலுங்கில் "ஜங்கம விஞ்ஞானஸ்வரஸ்வம்" ("நகரும் கலைக்களஞ்சியம்") என்று அழைக்கப்பட்டார். வெங்கடராவ், சென்னைப் பல்கலைக்கழகத்தில் விரிவுரையாளர், வாசகர் மற்றும் தெலுங்கு துறையின் தலைவராக இருந்தார். இவர் சென்னைப் பல்கலைக்கழகத்தில் பணிபுரிந்தபோது, அதிகம் அறியப்படாத திரிபுராந்தகோடாஹரணம் என்ற படைப்பை மேற்கொண்டு, 1935ல் விரிவான சிறுகுறிப்புகளுடன் வெளியிட்டார்.
இவர் உதாஹரண வஞ்சமயம் என்ற பிரிவில் தொடர்ந்து பணியாற்றினார், மேலும் உதாஹரண வஞ்சமய சரித்திரத்தை (உதாரண இலக்கியத்தின் வரலாறு) வெளியிட்டார். விரிவான திருத்தங்களைக் கொண்ட இவரது மற்ற படைப்புகளில், பண்டிதாராத்யா சரித்திரம், பசவ புராணம் மற்றும் தென்னிந்திய இலக்கியத்தில் கவிஞர்கள் போன்றவை, தெலுங்கு இலக்கிய வரலாற்றில் மதிப்புமிக்கதாகக் கருதப்படுகிறது.  
இவர், ஓய்வு பெற்ற பிறகு ஐதராபாத்து சென்றார். அங்கு, இவர், 1964-1968 இல் ஓய்வுபெற்ற பேராசிரியர்களுக்காக உருவாக்கப்பட்ட ஒரு சிறப்பு பதவியில், பல்கலைக்கழக மானியக் குழுவின் பேராசிரியராக இருந்தார், வெங்கடராவ் சைவ மரபைத் தன் வாழ்வில் தழுவினார். 1982 ஆம் ஆண்டு அக்டோபர் 15 ஆம் தேதி நள்ளிரவில் சிவராத்திரி நாளில் தனது 79வது வயதில் ஐதராபாத்த்தில் காலமானார். இவரது பேத்தி, ஜெயசுதா தெலுங்குத் திரைப்படத்துறையில் நடிகையாக உள்ளார்.
# நிடுடாவோலு வெங்கடராவ்

## ஆரம்ப கால வாழ்க்கை

வெங்கடராவ், 1903 ஆம் ஆண்டு ஜனவரி 3 ஆம் தேதி இந்தியாவின் ஆந்திரப் பிரதேசத்தில் உள்ள விஜயநகரத்தில் நிடுடவோலு சுந்தரம் பந்துலு மற்றும் ஜோகம்மா தம்பதியருக்கு மகனாகப் பிறந்தார். பாலகொடெட்டி லக்ஷ்மி காந்தம்மா என்பவரை மணந்த இவருக்கு ஐந்து மகன்கள் மற்றும் இரண்டு மகள்கள் இருந்தனர். இவரது மூத்த மகன் சுந்தரேஸ்வர ராவும் ஒரு பிரபலமான ஆராய்ச்சி அறிஞர் ஆவார்.  
வெங்கடராவ் 1926 இல் விஜயநகரத்தில் உள்ள இம்பீரியல் பேங்க் ஆஃப் இந்தியாவில் (இப்போது பாரத மாநில வங்கி ) எழுத்தராகத் தன் பணியைத் தொடங்கினார். ஒரு வருடம் கழித்து, இவர் காக்கிநாடாவுக்கு மாற்றப்பட்டார். அங்கு இவர் 1939 வரை பணியாற்றினார், அங்கு இவர் பித்தாபுரம் மகாராஜாவை சந்தித்தார். அவர் தனது அகராதி திட்டமான சூரியராயந்திர நிகண்டுவில் பணியாற்ற அழைத்தார். 1940 ஆம் ஆண்டில், இவர் தனது எம்.ஏ பட்டம் பெற சென்னைக்குச் சென்று மீண்டும் காக்கிநாடாவுக்கு வந்து, ஒரு கல்லூரியில் விரிவுரையாளராக பணியாற்றினார். 1942 இல், இவர் சென்னைப் பல்கலைக்கழகத்திற்குத் திரும்பினார், அங்கு இவர் விரிவுரையாளர், வாசகர் மற்றும் தெலுங்கு துறையின் தலைவராக 1964 வரை பணியாற்றினார்.
# நிடுடாவோலு வெங்கடராவ்

## இலக்கியப் படைப்புகள்

இது நிடுடாவோலு வெங்கடராவ் படைப்புகளின் பகுதி பட்டியல்:  
- சின்னயசூரி ஜீவிதமு: பரவஸ்து சின்னயசூரி க்ருத இந்து தர்மசாஸ்திர சங்கிரஹமு சஹிதமுகா, 1962
- தக்ஷிணதேசியந்த்ரா வஞ்சமயமு, தெலுங்கு இலக்கியத்தின் தெற்குப் பள்ளி. (ஆங்கிலத்தில் முன்னுரையுடன்) 1954
- கொப்பரப்பு சோடரகவுல சரித்திரம். 1973.
- நன்னெச்சொடுனு கவிதாவைபவமு: நன்னெச்சொடுனி பத்யாலகு ருசிர வியாக்கியானமு. 1976.
- போட்டனா. 1962.
- தெலுங்கு கவுள சரித்திரம். 1956.
- உதாஹரண வஞ்சமய சரித்ரா. 1968
- விஜயநகர சம்ஸ்தானமு: ஆந்திர வஞ்சமய போஷணமு. 1965.
- ஆந்திர வசன வஞ்சமயமு. 1977.
- ஆந்திர வசன வஞ்சமயமு: ப்ராசீன காலமு நுண்டி கி.பி 1900 வரகு. 1954
- பாமாகலாபமு, பி. ஜெயம்மாவால் தொகுக்கப்பட்டது. 1999
# நிடுடாவோலு வெங்கடராவ்

## முன்னுரைகள் மற்றும் வர்ணனைகள்

- ஸ்ரீ நச்சன சோமநாதுனி ஹம்ஸாதிபாகோபாக்யானமு (உத்தர ஹரிவம்சமு, சதுர்த ஆஸ்வாசமு). நிடுடாவோலு வெங்கடராவ் அவர்களின் கருத்து. 1972.
# நிடுடாவோலு வெங்கடராவ்

## பதிப்புகள் மற்றும் திருத்தங்கள்

- மல்லிகார்ஜுன பண்டிதாராத்யுலுவின் சிவதத்வ சாரமு. 1968 இல் நிடுதவோலு வெங்கடராவ் அவர்களால் விரிவான சிறுகுறிப்புகளுடன் திருத்தப்பட்டது.
- நந்தி மல்லையாவின் பிரபோத சந்திரோதயம். நிடுடாவோலு வெங்கடராவ், 1976ல் தொகுத்தது.
- பகுஜனபள்ளி சீதாராமச்சார்யுலு (1827-1891) எழுதிய சப்தரத்னாகரம். நிடுடாவோலு வெங்கடராவ் அவர்களால் திருத்தப்பட்டது. 1969.
# நிடுடாவோலு வெங்கடராவ்

## தலைப்புகள் மற்றும் விருதுகள்

- ஆந்திர சரஸ்வத பரிஷத், நரசராவ்பேட்டை வழங்கிய "வித்யாரத்னா".
- வெங்கடராவ் விரிவான சிறுகுறிப்புகளுடன் தொகுக்கப்பட்ட திரிபுராந்தகோடஹாரம் தெலுங்கு பாஷா சமிதி விருதைப் பெற்றது.
- கலாப்ரபூர்ணா பட்டம், 1970 இல் ஆந்திரா பல்கலைக்கழகம் வழங்கியது.
- 1964 முதல் 1967 வரை பல்கலைக்கழக மான்யக் குழு பேராசிரியர் பதவி.
# பொதுத்துறை நிறுவனங்களின் தேர்வு வாரியம்

**பொதுத்துறை நிறுவனங்களின் தேர்வு வாரியம்** (Public Enterprises Selection Board), இந்திய அரசின் கட்டுப்பாட்டில் செயல்படும் பொதுத்துறை நிறுவனங்களின் நிர்வாகக் குழுவினர் மற்றும் உயர் அதிகாரிகளைத் தேர்வு செய்யும் அமைப்பாகும். மத்திய பொதுத்துறை நிறுவனங்களுக்கான சிறந்த நிர்வாகக் கொள்கையை உருவாக்கும் நோக்கத்துடன், அவற்றின் உயர் நிர்வாகப் பதவிகளுக்கான நியமனங்கள் குறித்து அரசுக்கு ஆலோசனை வழங்குவதற்காக இத்தேர்வு வாரியம் 1987ஆம் ஆண்டில் அமைக்கப்பட்டது.மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் இத்தேர்வு வாரியம் செயல்படுகிறது.
# பொதுத்துறை நிறுவனங்களின் தேர்வு வாரியம்

## வாரியத்தின் அமைப்பு

இத்தேர்வு வாரியத்தின் தலைவர்/உறுப்பினர்கள், அவர் பொறுப்பேற்ற நாளிலிருந்து மூன்று ஆண்டுகள் அல்லது அவர் 65 வயதை அடையும் வரையில் எது முந்தையதோ அதுவரை பதவியில் இருப்பர். 65 வயது வரம்புக்கு உட்பட்டு, இரண்டாவது தவணை மறு நியமனத்தைப் பரிசீலிக்க ஒருவர் தகுதியுடையவர். இதன் தலைவர் மற்றும் இயக்குநர்கள் பொதுத்துறை நிறுவனங்களில் நிர்வாகத்தில் நீண்ட அனுபவம் கொண்டவர்களாக இருப்பர்.
# பொதுத்துறை நிறுவனங்களின் தேர்வு வாரியம்

## பணிகள்

பொதுத்துறை நிறுவனங்களின் பணியாளர் தேர்வு வாரியத்தின் செயல்பாடுகளில் பின்வருவன அடங்கும்:
- பொதுத்துறை நிறுவனங்களின் தலைவர், நிர்வாக இயக்குநர் மற்றும் செயல் இயக்குநர் (நிலை-II) மற்றும் வேறு எந்த நிலைகளிலும் உள்ள உயர் பதவிகளில் பணியாளர்களைத் தேர்ந்தெடுப்பதற்கும் பணியமர்த்துவதற்கும் பொறுப்பாக இருக்க வேண்டும்.
- மேற்கூறிய பணியாளர்களின் நியமனங்கள் செய்தல், உறுதி செய்தல் அல்லது பதவிக்காலத்தை நீட்டித்தல் மற்றும் சேவைகளை முடித்தல் தொடர்பான விஷயங்களில் அரசுக்கு ஆலோசனை வழங்குதல்.
- ஒவ்வொரு பொதுத்துறை நிறுவனத்தின் நிர்வாகக் குழு மற்றும் மூத்த நிர்வாகப் பணியாளர்களுக்கு தேவையான கட்டமைப்பு குறித்து அரசுக்கு ஆலோசனை வழங்குதல்.
- பொதுத்துறை நிறுவனங்களின் நிர்வாகக் குழு மற்றும் நிர்வாகப் பணியாளர்கள் இருவருக்கும் பொருத்தமான செயல்திறன் மதிப்பீட்டு முறை குறித்து அரசாங்கத்திற்கு ஆலோசனை வழங்குதல்.
- பொதுத்துறை நிறுவனங்கள் மற்றும் அதிகாரிகளின் செயல்திறன் தொடர்பான தரவுகளைக் கொண்ட தரவு வங்கியை உருவாக்குதல்.
- பொதுத்துறை நிறுவனங்களின் நிர்வாகப் பணியாளர்களுக்கான நடத்தை நெறிமுறைகள் மற்றும் நெறிமுறைகளை உருவாக்குதல் மற்றும் செயல்படுத்துவது குறித்து அரசாங்கத்திற்கு ஆலோசனை வழங்குதல்.
- பொதுத்துறை நிறுவனங்களின் மேலாண்மை பணியாளர்களுக்கு பொருத்தமான பயிற்சி மற்றும் மேம்பாட்டு திட்டங்களை உருவாக்குவது குறித்து அரசுக்கு ஆலோசனை வழங்குதல்.
# பொதுத்துறை நிறுவனங்களின் தேர்வு வாரியம்

## இதனையும் காண்க

- பொதுத்துறை நிறுவனங்கள், இந்தியா
- இந்திய ஒன்றிய அரசின் பொதுத்துறை நிறுவனங்கள் பட்டியல்
- பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
# அஸ்க்லெபியாடோய்டே

**அஸ்க்லெபியாடோய்டே** (தாவர வகைப்பாட்டியல்: *Asclepiadoideae*) என்பது அபோசினேசியே குடும்பத்தில் உள்ள தாவரங்களின் துணைக் குடும்பமாகும். முன்பு, இது **அஸ்க்லெபியாடேசி** என்ற பெயரில் ஒரு தனிக் குடும்பமாக கருதப்பட்டது.  
இதில் பல்லாண்டுவாழ்கின்ற மூலிகைகள், புதர்கள், பெருங்கொடிகள், அரிதாக மரங்கள் போன்றவை உள்ளன. ஏறக்குறைய எல்லாவற்றிலும் வெண்மையான பாலுண்டு. இந்த துணைக் குடும்பத்தில் குறிப்பிடத்தக்க எண்ணிக்கையில் இலைகளற்ற சதைப்பற்றான தண்டுகள் கொண்ட கள்ளிகள் உள்ளன.  
இதில் 348 சாதிகளும், சுமார் 2,900 இனங்கள் உள்ளன. இவை முக்கியமாக வெப்பமண்டலம், துணை வெப்பமண்டலங்களில் குறிப்பாக ஆப்பிரிக்கா மற்றும் தென் அமெரிக்காவில் அமைந்துள்ளன.
# அஸ்க்லெபியாடோய்டே

## விளக்கம்

இலைகள் எதிரொழுங்கு, தனி, இலையடிச் செதிலில்லாதவை. மலர் ஒழுங்கானது. இதழிணைந்தது. சாதாரணமாகக் குடை மஞ்சரி அல்லது வளர்நுனி மஞ்சரியாக இருக்கும். உறுப்புக்கள் வட்டத்திற்கு ஐந்தாக இருக்கும். புல்லி வட்டம் 5 வரையில் பிரிவுபட்டது. அல்லி வட்டம் 5 பிரிவுள்ளது ; சக்கர வடிவம். சில வகையில் அகவிதழ்க்கேசம் உண்டு. கேசரம் 5; ஒரு குழாயாகச் சேர்ந்திருக்கும். இந்தக் குழாயிலிருந்து வெளிப்புறமாக உபமகுடம் வளர்ந்திருக்கும். மகரந்தப் பைகள் தனித்திருக்கலாம், அல்லது சூல் முடியுடன் சேர்ந்திருக்கலாம். பையின் ஒவ்வொரு அறையிலும் உள்ள மகரந்தமெல்லாம் ஒன்று சேர்ந்து தகடு போன்ற மகரந்தத் திரளாக (Pollinium) இருக்கும். சில வகைகளில் ஒவ்வோரறையிலும் ஒரே திரள் இருக்கும். சிலவற்றில் இரண்டு திரள்கள் இருக்கும். இரண்டு மகரந்தப் பைகளின் அடுத்தடுத்துள்ள அறைகளிலுள்ள மகரந்தத் திரள்கள் இந்தப் பைகளுக்கு நடுவே மேல்முனையில் இருக்கும் ஒரு சுரப்பி போன்ற இணைகருவியில் (Translator) ஒட்டிக் கொண்டிருக்கும். அந்த இணைகருவியைத் தூக்கினால் மகரந்தத்திரள்கள் அதனோடு வந்துவிடும். மகரந்தத் திரள்களுடன் கூடிய இந்த இணைகருவி பூவிலே தேன் உண்ண வரும் பூச்சியின் உடலில் ஒட்டிக்கொள்ளும். எருக்கம் பூவுக்கு வரும் கருவண்டு என்னும் தச்சன் தேனீயின் மயிர்களில் இது ஒட்டிக் கொண்டிருப்பதைப் பார்க்கலாம். மகரந்தத் திரளமைப்பு ஆர்க்கிடுகளில் உள்ள அமைப்புப் போல இருக்கிறது. சூலகம் மற்றவுறுப்புக்களுக்கு மேலேயுள்ளது. இரண்டு சூலிலையுள்ளது. அவ்விலைகள் தனித் தனிச் சூலறைகளாகும். இரண்டு சூல்தண்டுகளும் நுனியில் ஒன்றாகச் சேர்ந்து ஐந்துகோண வடிவமான ஒரு தட்டுப்போல இருக்கின்றன. அந்தத் தட்டின் மேற்பரப்பே சூல்முடியாகும். ஒவ்வொரு பூவிலிருந்தும் இரண்டு ஒருபுற வெடிகனிகள் உண்டாகும். விதைகள் மிகப்பல. தட்டையானவை. விதையின் ஒரு முனையில் நீண்ட பட்டுப்போன்ற மயிர்க்குச்சம் குடுமிபோல இருக்கும். கனி வெடிக்கும் போது இந்தக் குச்சத்தின் உதவியால் விதைகள் பூச்சி போலப் பறந்துபோகும். வெயிற்காலத்தில் எருக்கு விதை பறப்பதை மிகச் சாதாரணமாகப் பார்க்கலாம்.  
இந்தக் குடும்பத்திலே பூக்கள், பூச்சி மகரந்தச் சேர்க்கைக்கு ஏற்றவாறு மிகவும் விசித்திரமாக அமைந்திருக்கின்றன. பூக்களின் வாசனை, பெரும்பாலும் "கேரியன்" என்று அழைக்கப்படுகிறது, ஈக்களை ஈர்க்கிறது. ஈக்கள் பூக்களை மகரந்தச் சேர்க்கை செய்கின்றன. இதன் மலர்களின் தனித்துவமான கருத்தரித்தல் முறையால் பல புதிய கலப்பினங்கள் உருவாகியுள்ளன. இதிலுள்ள செடிகளும் பல விசித்திர அமைப்புடையவை. சில வடம்போன்ற கொடிகள். சில தொற்றுச் செடிகள். சிலவற்றில் இலை மிகவும் மாறுபட்டு ஜாடிபோல இருக்கும் ; அது நீரைச் சேகரித்து வைத்துக்கொள்ள உதவும். சில சப்பாத்திக் கள்ளிபோன்ற இலைத்தண்டுள்ளவை. சிலவற்றில் இலையே இல்லை. தண்டு சாட்டை போன்ற சிலவற்றில் சடைச்சடையாக வளரும். இன்னும் அடித்தண்டு கிழங்குபோலப் பருத்து நீரைச் சேர்த்து வைத்திருக்கும்.  
இந்தக் குடும்பச் செடிகள் பொருளாதார வகையில் மிகவும் சிறந்தில்லாவிடினும் பல விதத்தில் மிகுந்த பயனுடையவை. இவற்றில் மருந்துக்குதவும் நல்ல மூலிகைகள் பல உண்டு.
# பாசுடன் குடுவை

**பாசுடன் வட்டக் குடுவை** (*Boston round bottle*) அல்லது **வின்செசுடர் குடுவை** என்பது மருந்து மற்றும் வேதித் தொழிலகங்களில் பொதுவாகப் பயன்படுத்தப்படும் ஒரு வலுவான, கனமான குடுவை ஆகும். இது பெரும்பாலும் அம்பர் (பழுப்பு) கண்ணாடியால் ஆனது (புற ஊதா ஒளியை வடிகட்ட) ஆனால் நெகிழியினால் செய்யப்பட்ட குடுவைகளும் பயன்பாட்டில் உள்ளன.
# பாசுடன் குடுவை

## வரலாறு

"வின்செசுடர் குவார்ட்" குடுவை முதன்முதலில் இங்கிலாந்தில் 19ஆம் நூற்றாண்டில் கொள்ளளவு கொண்டது பயன்படுத்தப்பட்டது. "வின்செஸ்டர்" என அழைக்கப்படும் உலர் திறன் அளவீடுகளின் அமைப்பு இன்னும் பயன்பாட்டில் உள்ளது. வின்செசுடர் மரக்கால் இன்னும் அமெரிக்காவில் பயன்படுத்தப்படுகிறது. இருப்பினும், வின்செஸ்டர் குவாட்டு பாட்டிலுக்கு "வின்செசுடர்" எனப்படும் வேறு எந்த அலகுக்கும் எந்த தொடர்பும் இல்லை. 20ஆம் நூற்றாண்டில், வின்செஸ்டர் குவார்ட் இரண்டரை லிட்டராக அளவிடப்பட்டது.
# பாசுடன் குடுவை

## அமைப்பு

"பாசுடன் வட்டக் குடுவை" ஒரு கைப்பிடி மற்றும் குறுகிய வளைந்த தோள்பட்டை இல்லாமல் உருளை வடிவத்தைக் கொண்டுள்ளது. இது ஒரு திருகு மூடியைக் கொண்டு மூடும் வகையில் திருகுபுரியைக் கொண்டிருக்கிறது.
# பாசுடன் குடுவை

## மேலும் பார்க்கவும்

- பருமனறி பிப்பெட்டு
# வார்ப்புரு:ஆய்வுக்கூடக் கருவிகள்

| abbr1 = பொது
| state1 = <noinclude>expanded</noinclude>
| sect1 = பொது
| content1 =  
| abbr2 = கண்ணாடி
| state2 = <noinclude>expanded</noinclude>
| sect2 = ஆய்வுக்கூட கண்ணாடிப் பொருட்கள்
| content2 =  
| abbr3 = மின்வேதிப் பகுப்பாய்வுக் கருவிகள்
| state3 = <noinclude>expanded</noinclude>
| sect3 = மின்வேதிப் பகுப்பாய்வுக் கருவிகள்
| content3 =  
| abbr4 = மின்னணுவியல்
| state4 = <noinclude>expanded</noinclude>
| sect4 = மின்னணுவியல்
| content4 =  
| abbr5 = Safety
| state5 = <noinclude>expanded</noinclude>
| sect5 = பாதுகாப்பு
| content5 =  
| below = மருத்துவ ஆய்வுக்கூட உபகரணங்கள்  
}}<noinclude>  
</noinclude>
# பிரதம மந்திரி முத்ரா திட்டம்

பிரதம மந்திரி முத்ரா திட்டம் (PMMY) என்பது இந்திய அரசாங்கத்தின் முதன்மைத் திட்டமாகும், இது "நிதியற்றவர்களுக்கு நிதியளிப்பது" என்ற நோக்கத்துடன் சிறு, குறு போன்ற நிறுவனங்களை முறையான நிதி அமைப்புக்கு கொண்டு வந்து அவர்களுக்கு மலிவு கடன்களை வழங்குவதாகும். விவசாயம் அல்லாத வருமானம் ஈட்டும் நடவடிக்கைகளுக்கு பொதுத்துறை வங்கிகள், பிராந்திய கிராமப்புற வங்கிகள், கூட்டுறவு வங்கிகள், தனியார் துறை வங்கிகள், வெளிநாட்டு வங்கிகள், மைக்ரோ நிதி நிறுவனங்கள் (MFI) மற்றும் வங்கி அல்லாத நிதி நிறுவனங்கள் (NBFC) போன்ற அனைத்து நிதிநிறுவனங்களிடமிருந்தும் பத்து இலட்சம் ரூபாய் வரை கடன் பெற இது ஒரு சிறிய கடனாளியை அனுமதிக்கிறது. இத்திட்டம் 2015 ஆம் ஆண்டு ஏப்ரல் 8 ஆம் தேதி மாண்புமிகு பிரதமரால் தொடங்கப்பட்டது.  
இந்தத் திட்டத்தின் கீழ், விவசாயம் அல்லாத நடவடிக்கைகளுக்கு ₹10 இலட்சம் (US$13,000) வரையிலான கடன்கள் மூன்று வகைகளின் கீழ் வழங்கப்படுகின்றன:
- ஷிஷு (₹50,000 வரையிலான கடன்கள் (அமெரிக்க $630));
- கிஷோர் (₹50,000 (US$630) முதல் ₹500,000 (US$6,300) வரை கடன்) மற்றும்
- தருண் (₹500,000 (US$6,300) முதல் ₹1 மில்லியன் (US$13,000) வரை).
# பிரதம மந்திரி முத்ரா திட்டம்

## புள்ளி விவரம்

| 2015-2016 | 34880924 | 137449.27 | 132954.73 |  |
| --- | --- | --- | --- | --- |
| 2016-2017 | 39701047 | 180528.54 | 175312.13 |  |
| 2017-2018 | 48130593 | 253677.1 | 246437.4 |  |
| 2018-2019 | 59870318 | 321722.79 | 311811.38 |  |
| 2019-2020 | 62247606 | 337495.53 | 329715.03 |  |
| 2020-2021 | 50735046 | 321759.25 | 311754.47 |  |
| 2021-2022 | 53795526 | 339110.35 | 331402.2 |  |
| 2022-2023 | 62310598 | 456537.98 | 450423.66 |  |
| மொத்தம் | 411671658 | 2348280.81 | 2289811 | } |
# பிரதம மந்திரி முத்ரா திட்டம்

## மேலும் பார்க்க

https://www.mudra.org.in/AboutUs/Genesis  
- ஜன் தன் திட்டம்
- பிரதான் மந்திரி ஜீவன் ஜோதி பீமா யோஜனா
- பிரதான் மந்திரி சுரக்சா பீமா யோஜனா
- அடல் ஓய்வூதியத் திட்டம்
- வைப்பு காப்பீடு மற்றும் கடன் உத்தரவாதக் கழகம்
# அசிகா

**அசிகா** அல்லது **அஸ்கா** (*Asika* or *Aska*) என்பது இந்தியாவின் ஒடிசா மாநிலத்தின் கஞ்சாம் மாவட்டத்தில் உள்ள ஒரு பேரூராட்சி ஆகும். இது ஒடிசாவின் சர்க்கரை நகரம் என்று அழைக்கப்படுகிறது. அசிகா கஞ்சம் மாவட்டத்தின் முக்கிய வணிக மற்றும் போக்குவரத்து மையமாக உள்ளது.
# அசிகா

## நிலவியல்

அஸ்கா இல் அமைந்துள்ளது. இது சராசரியாக 30 மீட்டர் (98&nbsp;அடி). உயரத்தில் அமைந்துள்ளது. இந்த ஊரில் பிரம்மபூரிலிருந்து 40 கிமீ தொலைவிலும், பஞ்நகரில் இருந்து 35 கிமீ தொலைவிலும், ருசிகுல்யா மற்றும் பதாநதி (பாரா நதி) ஆகிய ஆறுகள் சங்கமிக்கும் இடத்தில் அமைந்துள்ளது.
# அசிகா

## அஸ்கா சர்க்கரை ஆலை

ஆசியாவின் முதல் சர்க்கரை ஆலை இங்குள்ள **அசிகா சர்க்கரை ஆலை** ஆகும். இது 1824 இல் நிறுவப்பட்டது. அசிகா கூட்டுறவு சர்க்கரை ஆலைகளில் 35000 குடும்பங்களுக்கு மேல் வேலை செய்யும் ஒரு பெரிய அளவிலான தொழில் நிறுவனம் ஆகும்.  
இது மிஞ்சின் சாகேப் என்பவரால் பிரித்தானியர் காலத்தில் கட்டப்பட்ட இந்தியாவின் மிகப் பழமையான ஆலைகளில் ஒன்றாகும். தமிழ்நாட்டின் கடலூர் அருகே நெல்லிக்குப்பம் என்ற இடத்தில் உள்ள தொழிற்சாலையுடன், பாரி அண்ட் கோ நிறுவனத்தால் நிர்வகிக்கப்பட்டு வந்த இந்தத் தொழிற்சாலையால் அசிகா நகரம் *சர்க்கரை நகரம் என்று அழைக்கப்படுகிறது.*  
1848 ஆம் ஆண்டு பாரி அண்ட் கோ மெட்ராசால் அசிகா சுகர் ஒர்க்ஸ் அண்ட் டிஸ்டில்லரி லிமிடெட் என்ற பெயரில் வெல்ல ஆலை தொடங்கப்பட்டது. இது சரியான மேற்பார்வையின்மை மற்றும் பிற போக்குவரத்து இடையூறுகளால் பெரும் இழப்பைச் சந்தித்தது. அதன்பிறகு, பினி அண்ட் கோ நிறுவனத்தின் கணக்கெழுத்தரான ஃபிரெட்ரிக் ஜோஷெப் விவியன் மிஞ்சின் தொழிற்சாலையை வாங்கினார். பின்னர் செர்மனியில் இருந்து பெறப்பட்ட புதிய சர்க்கரை ஆலை தொழில்நுட்பத்துடன் 1856 இல் தொழிற்சாலையை வடிவமைத்து மீளக் கட்டினார்.
# அசிகா

## பண்பாட்டுத் தாக்கம்

அஸ்காவில் வெள்ளை சர்கரை ஆலை வரும் முன்னர் இந்தியத் துணைக்கண்டத்தில் பழுப்பு நிறத்திலிருந்த நாட்டுச் சர்கரையையே மக்கள் பயன்படுத்தி வந்தனர். அஸ்காவில் இருந்து வந்த வெள்ளை சர்கரையை முதன் முதலில் பார்த்த மக்கள் அஸ்கா சர்கரை என அதை அழைத்தனர். காலப்போக்கில் அஸ்கா என்பது வெள்ளை சர்கரை என்பதை குறிக்கும் சொல்லாக மாறியது. இன்றும் தமிழ்நாட்டின் சல பகுதிகளிலும், இந்திய மொழிகள் பலவற்றிலும் அஸ்கா என்பது வெள்ளை சர்கரையை குறிப்பிடும் சொல்லாக உள்ளது.
# அசிகா

## மக்கள்தொகையியல்

2011 ஆம் ஆண்டு இந்திய மக்கள் தொகைக் கணக்கெடுப்பின்படி, அசிகாவின் மக்கள் தொகை 21,428 ( பெர்காம்பூர் மற்றும் இஞ்சிலிகட்டுக்குப் அடுத்து கஞ்சம் மாவட்டத்தில் மக்கள்தொகை அடிப்படையில் மூன்றாவது பெரிய நகரம்) ஆகும். இதன் மக்கள் தொகையில் ஆண்கள் 52% , பெண்கள் 48% உள்ளனர். அசிகாவின் சராசரி கல்வியறிவு விகிதம் 85.76% ஆகும். இது தேசிய சராசரியான 72.87% ஐ விட கூடுதலாகும். கல்வியறிவு பெற்றவர்களில் 56% ஆண்களும், 44% பெண்களும் உள்ளனர். மக்கள் தொகையில் 12% பேர் 6 வயதுக்குட்பட்டவர்கள்.
# அசிகா

## கோயில்கள்

- சத்தியநாராயணன் கோயில், பினாயக் பஜார், அஸ்கா
- மா ஃபுலகசுனி (ஒடியா சாஹி)
- ராமேஸ்வர் கோவில், கே. எஸ் .பட்டினம்
- மா காம்பேஸ்வரி அம்மன்
- ஜகன்னாதர் கோவில் (சுனம்போ சாஹி)
- பஞ்சமுகி அனுமான் கோயில்
- ஜெகநாதர் கோயில் (நுகாம்)
- காளி கோயில் (நுகாம்)
- பகபத் கோயில் (நுகாம்)
- ராதா கிருஷ்ணர் கோயில் (நுகாம்)
- இராமர் கோயில் (நுகாம்)
- புடகேஸ்வரர்
- சுபர்னேஸ்வர்
- நீலகண்டேசுவரர்
- சத்தியநாராயணர்
- கரஞ்சீ தேவி
- பலுகேஸ்வர்
- திருப்பதி பாலாஜி
- இராமர் கோயில்
- அனுமன் கோயில்
- மா காளி
- மா காளிமுகி
- நரசிம்மர்
- கோண்டோபுலிக்கு அருகில் மா தகுராணி
- ஜெகநாதர் கோவில் பிரதான சாலை கலசநாத் பூர்
- அனுமான் கோவில் முதன்மை சாலை கலசநாத் பூர்
- இராதா கிருஷ்ணர் கோயில் (பனிபிஹார், அஸ்கா)
- சாய் மந்திரா
- மா கங்கனா தேவி கோவில், (பெத்தனை)
- எல்லாமா பொத்துராஜ் (தாமோதர்பள்ளி)
- மா ராஜ்ஜம்மா கனேகம்மா (தோபாபள்ளி)
- அனுமன் கோவில் (கோடிபாடி)
- கோபிநாத் கோவில் (ராயப்பள்ளி)
- இராதாகிருஷ்ணர் கோயில்
# அசிகா

## காலநிலையும், பிராந்திய அமைப்பும்

இங்கு அதிகபட்ச கோடை வெப்பநிலை 34 &nbsp;°C ஆகும்; குறைந்தபட்ச குளிர்கால வெப்பநிலை 23 &nbsp;°C ஆகும். சராசரி தினசரி வெப்பநிலை 33&nbsp;°C முதல் 38 &nbsp;°C வரை மாறுபடும். மே மாதம் வெப்பமான மாதம்; திசம்பர் மிகவும் குளிரானது. சராசரி ஆண்டு மழை 1250 &nbsp;மிமீ ஆகும். மேலும் இப்பகுதியில் சூலை முதல் அக்டோபர் வரை பருவமழை காலமாகும். அப்போது அடைமழையைப் பெறுகிறது.